પરંતુ ૧૯૯૦ પછી બીજી કોમના યુવાનો પણ હીરાઘસુ તરીકે આવવા લાગ્યા. એક જ કોમના લોકોવાળી સામાજિક મૂડીવાળી વ્યવસ્થા તૂટવા લાગી. એક અંદાજ મુજબ કુલ હીરાઘસુઓમાં પાટીદારો ૩૭.૧ ટકા છે. રજપૂત ૧૭.૩ ટકા, કોળી ૧૩ ટકા, દલિત ૧૨.૩ ટકા, રબારી-ભરવાડ ૪.૩ ટકા અને બાકીના ૧૬ ટકામાં અન્ય જ્ઞાતિઓના કારીગરોનો સમાવેશ થાય છે. પરંપરાગત વ્યવસ્થા તૂટતી જાય છે અને નવી ભી થતી જાય છે. પોતાનો કારીગર પોતાની જ કોમનો-સગો હતો તેથી ટેકો થતો અને તેના પર વિશ્વાસ મુકાતો.